Solar Electric Light Company (SELCO) Foundation ten Baktawng Cluster a Maimaw pangang (Eri) vulhtute hnenah Solar Light an pe,"1163/2024-2025 Dated Serchhip, the 12 th July, 2024: Vawiin khan  Serchhip Sericulture Department hnuaia  Baktawng Cluster huamchhunga Pangang thar rang chi (Eri) khawi/vulhtute  hnenah Solar Electric Light Company (SELCO) te chuan nizung chakna thahrui hmang Solar-Electric Bulb leh Solar light hrang hrangte hlanna hun an hmang. SELCO te hian Sericulture Department te nen tanghoin Silk Samagra-2 hmalakna hnuaia Baktawng Cluster huamchhunga Eri vulhna - rearing house chawmtu turin heng solar te hi an hlan a. Tun tumah hian a bul tan nan Eri pangang khawitu 14 te hnenah solar hi hlan a ni a. Mizoram chhung hmun hrang hrangah Eri pangang khawitute hnenah solar bungruate hi hlan chhunzawm zel tum niin kum 2025 thlengin mi 1500 chuang hnenah hlan hman an tum a ni. Vawiin programme-ah hian Sericulture Extention Officer Pi Remlalliani Zadeng, Serchhip Sericulture Department a thawktute, SELCO Foundation Operation Manager Pu PB Lalrinfela leh Baktawng Cluster huamchhung  pangang  khawi/vulhtu thahnem tak an tel a ni. Kum 1995 atang khan Bangalore ah  Dr. Harish Hande leh Neville Williams te chuan SELCO Foundation hi lo dinin, an tum ber  chu India  rampumah nizung tha chakna hmang power rintlak leh tlo zawk nen thingtlang mite pawh an lo ngelngheh a, an lo changkan chhoh zelna tura India rama thingtlang khuate dawmkan a ni. Vawiin chawhnu khan Sericulture Department leh SELCO mithiamte kaihhruainain farmer 14 te tan hian an Solar hmanrua dawn thar te enkawl dan Solar Maintenance training an neih chhunzawm nghal a ni. Attachment Loading attachment...",Dated: 12 th Jul 24 2:43 PM,https://dipr.mizoram.gov.in/post/solar-electric-light-company-selco-foundation-ten-baktawng-cluster-a-maimaw-pangang-eri-vulhtute-hnenah-solar-light-an-pe